בשביעי בשבת, ביום השלושה עשר לחודש אדר בשנת חמשת אלפים ושבע מאות ושבעים ושבע, בעיר ניו-אורלינס שבמדינת לואיזיאנה, בני הזוג \_\_\_\_\_\_\_\_\_ ו \_\_\_\_\_\_\_\_\_\_\_ נכנסו בברית הנישואין.

הכלה והחתן עמדו בפני בני משפחותיהם וחבריהם, התבוננו זה בזו, והצהירו: "מצאתי את שאהבה נפשי. גורלי נקשר בגורלך, שכן נפשי אוהבת אותך במלוא עוצמתה ותשוקתה, ללא שמץ אנוכיות. תמיד נהיה יקרים זה לזו, ונתייצב האחד לצד השנייה ברגעי האושר וברגעי הצער. אחלוק עמך את חלומותיך; אעניק לך נחמה בעתות קושי; אצחק עמך ואבכה עמך. אהבתנו זה לזו שינתה אותנו: אנו אוהבים אף מבלי להכיר האחד את השנייה, ומבלי לדעת כיצד, מתי או מדוע. אנו אוהבים האחד את השנייה באופן זה כיוון שאיננו מכירים שום דרך אחרת לאהוב פרט לדרך זו, שבה אין "אני" ו"אתה". נזין את אהבתנו בכל דקה שתעבור על מנת שתמשיך לצמוח מכוח לכוח, תלכד אותנו ותהפוך אותנו לקרובים יותר עם השנים, כאשר ניצור יחד בית ומשפחה. נקים בית שבו התחלפות העונות ומעבר הזמן יצויינו על פי האמונה, על פי ליבּותינו, ועל פי הרוח שתדריך אותנו; שבו צליל השחוק יצלצל מכל חדר; ואשר בו נשאף בכל כוחנו לסייע בתיקון העולם ולהיאחז בעץ החיים.

אנו בוחרים היום זה בזו, כפי שנעשה מדי יום ביומו, עד אשר יאזלו הימים, והכוכבים ישקעו בחשכה. בעומדנו בפני חברינו, משפחותינו ויוצרנו, אקדש לי אותך בטבעת זו. טבעת זו תראה לעולם כולו את אהבתי אליך. הפליאה והכרת התודה שלי על כך שמצאתי אותך חותמת מסמך זה. יחד נצהיר בזאת: 'אני לדודי, ודודי לי'."

והכל שריר וקיים.